UZNESENIE VLÁDY SLOVENSKEJ REPUBLIKY
č. 331
z 21. mája 2008

k návrhu Národnej koncepcie informatizácie verejnej správy

Číslo materiálu:	9680/2008	
Predkladateľ:	minister financií	
Vláda
A.	schvaľuje 
A.1.	návrh Národnej koncepcie informatizácie verejnej správy s pripomienkami prijatými na rokovaní vlády;
B.	ukladá
ministrovi financií 
B.1.	v spolupráci s vedúcim Úradu vlády SR zabezpečiť vypracovanie štúdií realizovateľnosti Operačného programu Informatizácia spoločnosti
	do 30. septembra 2008
B.2.	vydať metodický pokyn na tvorbu koncepcií rozvoja informačných systémov povinných osôb a zverejniť ho na internetovej stránke Ministerstva financií SR
	do 30. júna 2008
B.3.	zabezpečiť semináre k národnej koncepcii informatizácie verejnej správy a školenia k metodickému pokynu na tvorbu koncepcií rozvoja informačných systémov povinných osôb 
	do 30. septembra 2008
B.4.	oznámiť vybrané prioritné oblasti v zmysle bodu B.7 tohto uznesenia príslušným nositeľom úlohy
	do 15. júna 2008

ministrom
predsedom ostatných ústredných orgánov štátnej správy SR
B.5.	predložiť na schválenie koncepcie rozvoja informačných systémov vypracované v súlade s princípmi uvedenými v Národnej koncepcii informatizácie verejnej správy 
	do 30. septembra 2008  
B.6.	poskytovať súčinnosť pri spracúvaní štúdií realizovateľnosti Operačného programu Informatizácia spoločnosti
	do 30. júna 2009
B.7.	zabezpečiť výber dodávateľa na vypracovanie štúdií realizovateľnosti na vybrané prioritné oblasti určené na návrh Ministerstva financií SR, Interným dozorným monitorovacím výborom RO OPIS, ktorý bude aj riadiacim výborom k jednotlivým štúdiám
	do 30. júna 2008 
B.8.	zabezpečiť vypracovanie štúdií realizovateľnosti na vybrané prioritné oblasti 
	do 30. júla 2008 
C.	odporúča
splnomocnencovi vlády SR pre informačnú spoločnosť
splnomocnencovi vlády SR pre územnú samosprávu
predsedovi Združenia samosprávnych krajov „SK8“ 
predsedovi Združenia miest a obcí Slovenska
prezidentovi Únie miest  Slovenska
C.1.	poskytovať súčinnosť pri plnení úloh uvedených v predloženom materiáli a pri spracúvaní štúdií realizovateľnosti Operačného programu Informatizácia spoločnosti.
Vykonajú:	ministri
predsedovia ostatných ústredných orgánov štátnej správy SR
Na vedomie:	splnomocnenec vlády SR pre informačnú spoločnosť 
splnomocnenec vlády SR pre územnú samosprávu
predseda Združenia samosprávnych krajov „SK8“ 
predseda Združenia miest a obcí Slovenska
prezident Únie miest  Slovenska